ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน. 3/2545

เรื่อง รายการข้อมูลของลูกค้าของบริษัทที่ปรึกษาการลงทุน

--------------------------------------  
 

                    อาศัยอํานาจตามความในข้อ 15(2) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 23/2544  เรื่อง หลักเกณฑ์ เงื่อนไข และวิธีการในการเป็นที่ปรึกษาการลงทุนและการตั้งตัวแทนที่ปรึกษาการลงทุน ลงวันที่ 14 กันยายน พ.ศ. 2544  สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้

“ลูกค้า” หมายความว่า  บุคคลที่ตกลงรับบริการการให้คําแนะนําจากบริษัทที่ปรึกษาการลงทุน

 “บริษัทที่ปรึกษาการลงทุน”  หมายความว่า  บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นที่ปรึกษาการลงทุน


ข้อ ๒ ให้บริษัทที่ปรึกษาการลงทุนจัดทําข้อมูลของลูกค้าโดยมีรายการอย่างน้อยดังต่อไปนี้

(1). กรณีลูกค้าเป็นบุคคลธรรมดา  ต้องมีรายการดังนี้

               (ก) ข้อมูลส่วนตัว ได้แก่

                               1.  ชื่อนามสกุล  วันเดือนปีเกิด  สัญชาติ สถานภาพสมรส  และประวัติการศึกษา 

                               2.  เลขที่  วันหมดอายุและสถานที่ออกบัตรประจําตัวประชาชน  บัตรข้าราชการ หนังสือเดินทางหรือใบต่างด้าว 

                               3.  ตําแหน่งหน้าที่และสถานที่ทํางาน หรือสถานที่ประกอบการของลูกค้าและประเภทของกิจการ

                               4.  ที่อยู่ตามทะเบียนบ้าน และสถานที่ที่ใช้ในการติดต่อและรับส่งเอกสาร

                               5.  รายได้รวมต่อปีของลูกค้า

                               6.  ภาระทางการเงินต่อปีของลูกค้า และจํานวนผู้อยู่ในอุปการะ

               (ข) ข้อมูลเกี่ยวกับประสบการณ์ในการลงทุนของลูกค้า และความรู้ความเข้าใจเกี่ยวกับการลงทุน เช่น ความรู้ความเข้าใจเกี่ยวกับผลตอบแทน ความเสี่ยงในการลงทุน ความเคลื่อนไหวของภาวะตลาด หรือปัจจัยพื้นฐานทางเศรษฐกิจต่าง ๆ ซึ่งมีผลกระทบต่อการลงทุน เป็นต้น

               (ค) ข้อมูลเกี่ยวกับทรัพย์สินของลูกค้า

               (ง) ข้อมูลเกี่ยวกับเป้าหมายในการลงทุนของลูกค้า  เช่น เพื่อมีรายได้ประจํา เพื่อรักษาเงินต้น หรือเพื่อเพิ่มมูลค่าของทรัพย์สิน เป็นต้น รวมทั้งระดับความเสี่ยงที่ลูกค้ายอมรับได้ 

               (จ) ข้อมูลเกี่ยวกับข้อจํากัดในการลงทุน เช่น ระยะเวลาการลงทุน  ความต้องการสภาพคล่อง แผนในการใช้เงินของลูกค้าที่อาจมีผลกระทบต่อการลงทุน  ความต้องการลงทุนในหลักทรัพย์ประเภทใดประเภทหนึ่งเป็นการเฉพาะ  หรือภาระทางภาษีของลูกค้า เป็นต้น

(2) กรณีลูกค้าเป็นนิติบุคคล  ต้องมีรายการดังนี้

               (ก) ข้อมูลเกี่ยวกับลูกค้า ได้แก่

                               1. ชื่อ  สถานที่ตั้ง และวัตถุประสงค์ในการประกอบธุรกิจ

                               2. เลขที่ใบสําคัญแสดงการจดทะเบียน  วันที่จดทะเบียนและสถานที่ออกหนังสือแสดงการจดทะเบียนนิติบุคคล

                               3. รายชื่อผู้มีอํานาจลงนามผูกพันและเงื่อนไขในการลงนาม

                               4. สถานที่ที่ใช้ในการติดต่อและรับส่งเอกสาร

                               5. รายได้รวมต่อปีของลูกค้า

                               6. ภาระทางการเงินต่อปีของลูกค้า

               (ข) ข้อมูลตามข้อ 2(1) (ข) (ค) (ง) และ (จ)               


ข้อ ๓ ประกาศนี้ให้ใช้บังคับตั้งแต่วันที่ 1 มีนาคม พ.ศ. 2545 เป็นต้นไป


ผู้มีอํานาจลงนาม - ประกาศ   ณ  วันที่  9  มกราคม พ.ศ. 2545

 

 

 

                                                                                                (นายประสาร  ไตรรัตน์วรกุล)

                                                                                                             เลขาธิการ

สํานักงานคณะกรรมการกํากับหลักทรัพย์และตลาดหลักทรัพย์